**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS ILGALAIKIŲ SPORTO PLĖTROS TIKSLŲ, BIUDŽETO LĖŠOMIS FINANSUOJAMŲ SPORTO SRIČIŲ IR SPORTO SRITYJE VEIKIANČIŲ FIZINIŲ IR JURIDINIŲ ASMENŲ VEIKLOS FINANSAVIMO IŠ SAVIVALDYBĖS BIUDŽETO TVARKOS APRAŠO PATVIRTINIMO**

2019 m. gruodžio 16 d. Nr. 34-212

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 29 dalimi, 16 straipsnio 4 dalimi ir Lietuvos Respublikos sporto įstatymo 8 straipsnio 1 dalies 1 ir 2 punktais, 17 straipsnio 11 dalimi, Lazdijų rajono savivaldybės taryba nusprendžia:

1. Nustatyti:

1.1. Lazdijų rajono savivaldybės ilgalaikius sporto plėtros tikslus:

1.1.1. sveikos gyvensenos skatinimas per fizinį aktyvumą, sportą ir fizinį ugdymą;

1.1.2. tinkamų sąlygų fiziniam aktyvumui ir sportavimui sudarymas;

1.1.3. didelio sportinio meistriškumo sportininkų ugdymas;

1.2. Lazdijų rajono savivaldybės biudžeto lėšomis finansuojamas sporto sritis:

1.2.1. visuomenės sveikatingumo ir fizinio aktyvumo problemų sprendimas;

1.2.2. sportiškos, aktyvios ir sveikos visuomenės kūrimas;

1.2.3. sporto ir sveikatingumo renginių organizavimas;

1.2.4. visuomenės dalyvavimas sporto ir sveikatingumo renginiuose;

1.2.5. sportinių rezultatų siekimas, sportinio meistriškumo ugdymas.

2. Patvirtinti Lazdijų rajono savivaldybės sporto srityje veikiančių fizinių ir juridinių asmenų veiklos finansavimo iš savivaldybės biudžeto tvarkos aprašą.

Savivaldybės merė Ausma Miškinienė

Auksė Stirbienė, tel. (8 318) 66 143

PATVIRTINTA

Lazdijų rajono savivaldybės tarybos

2019 m. d.

sprendimu Nr. 5TS-

**LAZDIJŲ RAJONO SAVIVALDYBĖS SPORTO SRITYJE VEIKIANČIŲ FIZINIŲ IR JURIDINIŲ ASMENŲ VEIKLOS FINANSAVIMO IŠ SAVIVALDYBĖS BIUDŽETO TVARKOS APRAŠAS**

**I SKYRIUS**

**BENDROSIOS NUOSTATOS**

1. Lazdijų rajono savivaldybės sporto srityje veikiančių fizinių ir juridinių asmenų veiklos finansavimo iš savivaldybės biudžeto tvarkos aprašas (toliau – Aprašas) nustato sporto srityje veikiančių fizinių ir juridinių asmenų veiklos (toliau – Sporto veikla) finansavimo iš savivaldybės biudžeto kriterijus ir atsiskaitymo už panaudotas lėšas tvarką.
2. Lėšos Sporto veiklai finansuoti numatomos kiekvienais metais Lazdijų rajono savivaldybės (toliau – Savivaldybė) biudžete.
3. Sporto veiklai finansavimas skiriamas konkurso būdu.
4. Norintys gauti finansavimą, pateikia Lazdijų rajono savivaldybės sporto srityje veikiančių fizinių ir juridinių asmenų veiklos finansavimo iš savivaldybės biudžeto paraišką (toliau – Paraiška). Konkursui galima teikti ne daugiau kaip vieną Paraišką.
5. Paraiškas – dokumentus, kuriuose numatomi Sporto veiklos tikslai, uždaviniai, veiklų aprašymas, siekiami rezultatai, lėšų poreikis ir jų panaudojimas, gali teikti:

5.1. Sporto veiklą vykdantys VĮ Registrų centre registruoti juridiniai asmenys, kurių viena iš funkcijų yra puoselėti sportą;

5.2. Lazdijų rajono savivaldybės teritorijoje veikiantys ir Sporto veiklą vykdantys fiziniai asmenys.

1. Sporto veiklos organizuojamos Savivaldybės teritorijoje.
2. Sporto veiklos finansavimo konkursą organizuoja ir koordinuoja Savivaldybės administracijos Švietimo, kultūros ir sporto skyrius (toliau – Skyrius).

**II SKYRIUS**

**SPORTO VEIKLŲ KRYPTYS, PRIORITETAI**

1. Paraiškos Sporto veikloms finansuoti teikiamos pagal šias kryptis:

8.1. Savivaldybės lygmens sporto šakų pirmenybės ir taurių turnyrai;

8.2. sporto šventės, sporto ir sveikatinimo renginiai;

8.3. fizinio aktyvumo veiklos;

8.4. seniūnijų žaidynės;

8.5. Lietuvos sporto federacijų, asociacijų čempionatai, pirmenybės, turnyrai;

8.6. tarptautiniai sporto šakų turnyrai.

1. Sporto veiklų prioritetai:

9.1. fizinio aktyvumo, sveikos gyvensenos įpročių skatinimas;

9.2. Savivaldybės socialinių grupių įtraukimas į sporto, sveikatinimo, fizinio aktyvumo veiklas;

9.3. Sporto veiklų prieinamumas ir jo nauda bendruomenei;

9.4. sporto klubų veikla Savivaldybės gyventojams.

**III SKYRIUS**

**PARAIŠKŲ PATEIKIMO, SVARSTYMO IR TVIRTINIMO TVARKA**

1. Kvietimą teikti Paraiškas Skyrius viešai skelbia Savivaldybės interneto svetainėje ne mažiau kaip vieną kartą per metus. Paraiškų priėmimo terminas – 30 kalendorinių dienų nuo paskelbimo dienos. Kvietime nurodoma Paraiškų priėmimo terminas, vieta, kontaktinis asmuo, jo telefono numeris ir elektroninio pašto adresas, kita pareiškėjams aktuali informacija. Paraiškos forma pridedama (Aprašo priedas Nr. 1.).
2. Paraišką, parengtą vadovaujantis šiuo Aprašu, juridiniai ir fiziniai asmenys (toliau – Paraiškos teikėjas) teikia Skyriui iki skelbime nurodytos datos. Spausdintine forma teikiami dokumentai gali būti pateikti Paraiškos teikėjo asmeniškai arba per įgaliotą asmenį, arba atsiųsti per kurjerį, arba paštu registruota pašto siunta. Elektronine forma teikiami dokumentai turi būti pasirašyti kvalifikuotu elektroniniu parašu (adoc) arba suformuoti elektroninėmis priemonėmis, kurios leidžia užtikrinti teksto vientisumą ir nepakeičiamumą (PDF), ir pateikti el. paštu info@lazdijai.lt. Konkursui pateikti dokumentai pareiškėjams negrąžinami.
3. Paraiškos teikėjas Sporto veikloms vykdyti paskiria atsakingą asmenį. Paraiškos, kurios neatitinka nurodytų reikalavimų arba yra pateikiamos po konkurso skelbime nustatytos datos, nesvarstomos.
4. Paraiškos vertinamos atsižvelgiant į Aprašo priede Nr. 2 nurodytus vertinimo kriterijus.

**IV SKYRIUS**

**SPORTO SRITYJE VEIKIANČIŲ FIZINIŲ IR JURIDINIŲ ASMENŲ VEIKLOS FINANSAVIMO KRITERIJAI, REIKALAVIMAI PARAIŠKŲ TEIKĖJAMS**

1. Sporto veiklų finansavimo kriterijai:

14.1. Paraiškos tikslai, uždaviniai ir numatomos veiklos atitinka Savivaldybės ilgalaikius sporto plėtros tikslus, skatina sporto plėtros procesus, padeda spręsti aktualias problemas;

14.2. Paraiškoje aiškiai numatytos Sporto veiklų įgyvendinimo tikslinės grupės ir jos atitinka tikslus ir uždavinius;

14.3. aiškiai suformuluotos veiklos ir laukiami konkretūs įgyvendinimo rezultatai, susiję su Paraiškoje numatyta veikla;

14.4. Paraiškos teikėjo turimi žmogiškieji ištekliai yra pakankami planuojamoms veikloms įgyvendinti;

14.5. pateikiama tiksli veiklų įgyvendinimo sąmata iš skirtų, nuosavų lėšų ir kitų finansavimo šaltinių.

1. Reikalavimai, kuriuos atitinkantis juridinis asmuo turi teisę gauti finansavimą iš Savivaldybės biudžeto:

15.1. Lietuvos Respublikos teisės aktų nustatyta tvarka registruotas Juridinių asmenų registre;

15.2. vykdyti sporto ar sveikatinimo veiklą Lazdijų rajono savivaldybės teritorijoje;

15.3. veikla nėra sustabdyta ar apribota įstatymų nustatytais pagrindais;

15.4. nėra padaręs pažeidimų ankstesniuose finansiniuose įsipareigojimuose su Lazdijų rajono savivaldybe;

15.5. nėra iškelta bankroto byla.

1. Reikalavimai, kuriuos atitinkantis fizinis asmuo turi teisę gauti finansavimą iš Savivaldybės biudžeto:

16.1. turi teisę vykdyti bent vieną iš sporto, švietimo, sveikatinimo veiklų;

16.2. Lazdijų rajono savivaldybės gyventojas, vyresnis nei 18 m. amžiaus;

16.3. nėra patrauktas baudžiamojon atsakomybėn.

**V SKYRIUS**

**PARAIŠKŲ SVARSTYMO TVARKA**

1. Skyrius Paraiškas teikia svarstyti Savivaldybės administracijos direktoriaus įsakymu sudarytai Lazdijų rajono savivaldybės sporto srityje veikiančių fizinių ir juridinių asmenų veiklos finansavimo iš savivaldybės biudžeto atrankos komisijai (toliau – Komisija).
2. Komisija nagrinėja, įvertina, atrenka Paraiškas vadovaudamasi Lazdijų rajono savivaldybės Sporto veiklų vertinimo anketa (toliau – Aprašo priedas Nr. 2) ir teikia Skyriui išvadas dėl Sporto veiklų finansavimo.
3. Vertinama kiekviena Paraiška, skiriant balus pagal vertinimo kriterijus numatytus Aprašo priede Nr. 2. Pretenduoti į finansavimą gali Paraiškos, įvertintos daugiau kaip 50 balų.
4. Komisija sumuoja visų Komisijos narių balus kiekvienai Paraiškai ir išveda aritmetinį vidurkį.
5. Komisija sprendžia dėl kiekvienos Paraiškos finansavimo dalies.
6. Kai Paraiškoms, surinkusioms 50 ir daugiau balų, finansuoti nepakanka kvietimui teikti paraiškas skirtos Savivaldybės biudžete numatytos lėšų sumos, pirmenybė suteikiama Paraiškoms, surinkusioms daugiau balų pagal pirmąjį Aprašo priedo Nr. 2 vertinimo kriterijų, o jei Paraiškos vienodai įvertintos pagal pirmąjį vertinimo kriterijų, pirmenybė suteikiama Paraiškoms, surinkusioms daugiau balų pagal kitą iš eilės nurodytą vertinimo kriterijų.
7. Visais atvejais, skiriant Sporto veiklų finansavimą, jis turi atitikti šio Aprašo II–IV skyriuose nurodytus reikalavimus.
8. Skyrius, atsižvelgdamas į komisijos išvadas, teikia Savivaldybės administracijos direktoriui tvirtinti finansuojamų Sporto veiklų sąrašą.
9. Savivaldybės administracijos direktorius įsakymu skiria lėšas Sporto veikloms vykdyti.
10. Paraiškos teikėjas, kuriam buvo skirtos lėšos, su Savivaldybės administracija sudaro Sporto veiklų finansavimo sutartį (toliau – Sutartis).
11. Paraiškos teikėjas skirtas lėšas gali naudoti tik Sutartyje nurodytiems tikslams ir tik pagal nurodytą tikslinį lėšų paskirstymą.
12. Jei atsiranda aplinkybių, dėl kurių Sporto veiklų Paraiškos teikėjas negali įgyvendinti, raštu informuoja Savivaldybės administraciją.
13. Esant aplinkybėms, nurodytoms Lietuvos Respublikos sporto įstatymo 20 straipsnio 1 dalyje, lėšos Sporto veiklų vykdytojams neskiriamos.
14. Sporto veikloms vykdyti lėšos neskiriamos, jei yra pateikta Paraiškos teikėjo analogiška Paraiška dėl finansavimo pagal kitas Savivaldybės vykdomas programas.
15. Tinkamos išlaidos yra tos, kurios tiesiogiai susijusios su Sporto veiklomis, būtinos veiklos tęstinumui ir patirtos nuo Sporto veiklų įgyvendinimo pradžios bei numatytos Sporto veiklų lėšų naudojimo sąmatoje.
16. Lėšos negali būti naudojamos:

32.1. ilgalaikiam turtui įsigyti (ūkio inventorius, baldai, transporto ir ryšio priemonės, kompiuterinė, medicinos įranga ir kitas inventorius, priemonės ir įranga, kuri nenusidėvi per vienerius metus);

32.2. įsiskolinimams padengti;

32.3. ilgalaikei patalpų ar išperkamai nuomai, remontui, rekonstrukcijai ir statybai, patalpų eksploatacijai, darbo užmokesčiui;

32.4. Paraiškos parengimo išlaidoms padengti.

**VI SKYRIUS**

**ATSAKOMYBĖ IR ATSKAITOMYBĖ**

1. Savivaldybės administracija finansuoja patirtas Sporto veiklų išlaidas, pateikus išlaidas patvirtinančių dokumentų kopijas. Paaiškėjus, kad lėšos panaudotos ne pagal tikslinę paskirtį arba nesilaikant Savivaldybės sutarties sąlygų, jos privalo būti grąžintos į sutartyje nurodytą sąskaitą per 5 darbo dienas po įspėjimo gavimo. Per nustatytą terminą negrąžintos lėšos išieškomos įstatymų nustatyta tvarka.
2. Už Sporto veiklų įgyvendinimą, tikslingą lėšų panaudojimą atsako Paraiškos teikėjas.
3. Skyrius turi teisę tikrinti, kaip Paraiškos teikėjas laikosi šiame Apraše ir sutartyje nustatytų įsipareigojimų.
4. Paraiškos teikėjas po Sporto veiklų įgyvendinimo per 10 darbo dienų Savivaldybei privalo pateikti Lietuvos Respublikos finansų ministro įsakymu patvirtintą biudžeto išlaidų sąmatos vykdymo ataskaitą (forma Nr. 2).
5. Paraiškos teikėjas už skirtų tikslinių Savivaldybės biudžeto lėšų netinkamą panaudojimą atsako teisės aktų nustatyta tvarka.

**VII SKYRIUS**

**BAIGIAMOSIOS NUOSTATOS**

1. Savivaldybės kontrolės ir audito tarnyba bei Centralizuotas savivaldybės vidaus audito skyrius turi teisę tikrinti, ar tikslingai ir efektyviai naudojamos biudžeto lėšos.
2. Šis Tvarkos aprašas gali būti keičiamas ar papildomas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės sporto srityje veikiančių fizinių ir juridinių asmenų veiklos finansavimo iš savivaldybės biudžeto tvarkos aprašo

1 priedas

**LAZDIJŲ RAJONO SAVIVALDYBĖS SPORTO SRITYJE VEIKIANČIŲ FIZINIŲ IR JURIDINIŲ ASMENŲ VEIKLOS FINANSAVIMO IŠ SAVIVALDYBĖS BIUDŽETO**

**PARAIŠKA**

**I. INFORMACIJA APIE PAREIŠKĖJĄ:**

1. Pavadinimas, juridinio asmens kodas (fiziniams asmenims - vardas, pavardė):

2. Adresas, pašto indeksas:

3. Telefonas\_\_\_\_\_\_\_\_\_\_\_\_\_\_\_\_\_\_\_ E-paštas \_\_\_\_\_\_\_\_\_\_\_\_\_\_\_\_\_\_

4. Organizacijos vadovo vardas ir pavardė, pareigos, adresas, telefonas, el. paštas:

**II. INFORMACIJA APIE SPORTO VEIKLĄ:**

1. Sporto veiklų pavadinimas:

2. Sporto veiklų pobūdis:

3. Sporto veiklų gyvendinimo vieta:

4. Sporto veiklų įgyvendinimo pradžia ir pabaiga:

5. Sporto veiklų vadovas (vardas ir pavardė, pareigos, adresas, telefonas, el. paštas):

6. Sporto veikloms įgyvendinti reikalinga lėšų suma:

7. Iš Savivaldybės prašoma lėšų suma:

8. Patirtis įgyvendinant tokio ar panašaus pobūdžio projektus (nurodykite 3 pagrindinius):

|  |  |  |  |
| --- | --- | --- | --- |
| **Eil.****Nr.** | **Projekto pavadinimas** | **Metai** | **Projekto biudžetas, Eur** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**III. SPORTO VEIKLŲ APRAŠYMAS**

1. Sporto veiklų santrauka:

2. Sporto veiklų tikslai ir uždaviniai:

3. Visuomenės grupės, kurioms skirtas projektas:

4. Sporto veiklų įgyvendinimo programa:

|  |  |  |  |  |
| --- | --- | --- | --- | --- |
| Eil. Nr.  | Sporto veiklų pavadinimas  | Data, vieta  | Trumpas Sporto veiklų aprašymas | Laukiami rezultatai |
|  |  |  |  |  |
|  |  |  |  |  |
|  |  |  |  |  |

5. Numatomas dalyvių, žiūrovų skaičius:

6. Sporto veiklų partneriai:

7. Sporto veiklų tęstinumo galimybės:

**IV. DETALI IŠLAIDŲ SĄMATA**

|  |  |  |  |  |  |  |
| --- | --- | --- | --- | --- | --- | --- |
| **Eil.****Nr.** | **Išlaidų pavadinimas** | **Mato vnt.** | **Vnt. kaina****Eur** | **Kiekis** | **Reikalinga suma,****Eur** | **Iš savivaldybės prašoma suma, Eur** |
| **1.** | **Priemonių ir prekiųprojekto vykdymui išlaidos:** |
| **1.1.** |  |  |  |  |  |  |
|  | **Iš viso:** |  |  |  |  |  |
| **2.** | **Turto nuomos išlaidos:** |
| **2.1** |  |  |  |  |  |  |
|  | **Iš viso:** |  |  |  |  |  |
| **3.** | **Paslaugų išlaidos*:*** |
| **3.1.** |  |  |  |  |  |  |
|  | **Iš viso:** |  |  |  |  |  |
| **4.** | **Kitos išlaidos** |
| **4.1.** |  |  |  |  |  |  |
|  | **Iš viso:** |  |  |  |  |  |
| **IŠ VISO:** |  |  |

Aš, žemiau pasirašęs asmuo, patvirtinu, kad:

1) visa informacija, pateikta Paraiškoje finansinei paramai gauti, yra teisinga;

2) pateikdamas šią Paraišką, pareiškėjas yra susipažinęs su visomis paramos teikimo sąlygomis, prioritetais ir apribojimais, žino atsakomybę ir padarinius, šių sąlygų nesilaikius;

3) Lazdijų rajono savivaldybės administracijos prašymu pareiškėjas įsipareigoja pateikti papildomą informaciją (dokumentus):

4) juridinio asmens veikla nesustabdyta ar neapribota įstatymų nustatytais pagrindais;

5) juridiniam asmeniui nėra taikomas turto areštas ir išieškojimas, juridinis asmuo yra likviduojamas arba dėl juridinio ar kito asmens pradėtos bankroto procedūros;

5) juridinis asmuo, fizinis asmuo, prašydamas Savivaldybės biudžetų lėšų, pateikė tikrovę atitinkančius duomenis arba nesuklastotus dokumentus;

6) turime teisę vykdyti bent vieną iš sporto, sveikatinimo ir švietimo veiklų;

7) analogiška Paraiška dėl finansavimo pagal kitas vykdomas programas einamaisiais metais nebuvo ir nebus teikiama.

Organizacijos vadovas (vardas, pavardė, parašas)

A.V.

Data

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės sporto srityje veikiančių fizinių ir juridinių asmenų veiklos finansavimo iš savivaldybės biudžeto tvarkos aprašo

2 priedas

**LAZDIJŲ RAJONO SAVIVALDYBĖS SPORTO VEIKLŲ VERTINIMO ANKETA**

**I. BENDRA INFORMACIJA**

|  |  |
| --- | --- |
| Paraiškos teikėjas,veiklų pavadinimas |  |
| Prašomas finansavimas |  |
| Vertinimo data |  |

**II. SPORTO VEIKLŲ VERTINIMO KRITERIJAI**

Paraiška atitinka sporto veiklų kryptis ir prioritetus \_\_\_\_\_\_\_\_\_\_\_\_ (Taip / Ne)

|  |  |  |  |
| --- | --- | --- | --- |
| Eil.Nr. | Vertinimo kriterijai | Balų skaičius | Skirtų balų skaičius |
| 1. | **Sporto veiklų tikslingumas**(Paraiškos tikslai, uždaviniai ir numatomos veiklos atitinka Savivaldybės ilgalaikius sporto plėtros tikslus, prioritetus, skatina sporto plėtros procesus, padeda spręsti aktualias problemas)- visiškai atitinka- iš dalies atitinka- neatitinka  | 20100 |  |
| 2. | **Sporto veiklų prieinamumas ir poreikis bendruomenei**(Paraiškoje aiškiai numatytos Sporto veiklų įgyvendinimo tikslinės grupės ir jos atitinka tikslus ir uždavinius, aiškiai suformuluotos veiklos ir laukiami konkretūs įgyvendinimo rezultatai, susiję su Paraiškoje numatyta veikla)- visiškai atitinka- iš dalies atitinka- neatitinka | 20100 |  |
| 3. | **Projekto pareiškėjo patirtis, kvalifikacija ir kiti žmogiškieji ištekliai**(Paraiškos teikėjo turimi žmogiškieji ištekliai yra pakankami planuojamoms veikloms įgyvendinti; (projekto vadovas ir projektą įgyvendinanti komanda yra įgyvendinę panašaus pobūdžio projektų, kurie buvo sėkmingi, rezultatyvūs, gerai įvertinti visuomenės)- visiškai atitinka- iš dalies atitinka- neatitinka | 20100 |  |
| 4. | **Paraiškos sąmatos tikslingumas ir pagrįstumas**(pateikiama tiksli veiklų įgyvendinimo sąmata iš skirtų, nuosavų lėšų ir kitų finansavimo šaltinių, nurodytos išlaidos yra tiesiogiai susijusios su projektu ir būtinos jo tikslams bei rezultatams pasiekti, detalizuotos ir atitinkančios rinkos kainas)- visiškai atitinka- iš dalies atitinka- neatitinka | 20100 |  |
| 5. | **Sporto veiklų paraiškos atitikties vertinimas** (Paraiška pateikta laikantis Aprašo ir kvietimo teikti paraiškas nustatytų administracinių reikalavimų)- visiškai atitinka- iš dalies atitinka- neatitinka | 20100 |  |
| Bendra balų suma | **100** |  |

|  |  |
| --- | --- |
| **Komisijos nario išvada**(projektą remti, neremti) |  |

**III. KOMISIJOS NARIO IŠVADA**

Finansuoti siūloma suma, nefinansuoti (neigiamą sprendimą pagrįsti), komisijos siūlymai:

Komisijos narys \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

**LAZDIJŲ RAJONO SAVIVALDYBĖS TARYBOS SPRENDIMO**

 **„DĖL LAZDIJŲ RAJONO SAVIVALDYBĖS ILGALAIKIŲ SPORTO PLĖTROS TIKSLŲ, BIUDŽETO LĖŠOMIS FINANSUOJAMŲ SPORTO SRIČIŲ IR SPORTO SRITYJE VEIKIANČIŲ FIZINIŲ IR JURIDINIŲ ASMENŲ VEIKLOS FINANSAVIMO IŠ SAVIVALDYBĖS BIUDŽETO TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

2019-12-09

 Lazdijų rajono savivaldybės tarybos sprendimo „Dėl Lazdijų rajono savivaldybės ilgalaikių sporto plėtros tikslų, biudžeto lėšomis finansuojamų sporto sričių ir sporto srityje veikiančių fizinių ir juridinių asmenų veiklos finansavimo iš savivaldybės biudžeto tvarkos aprašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 6 straipsnio 29 dalimi, 16 straipsnio 4 dalimi ir Lietuvos Respublikos sporto įstatymo 8 straipsnio 1 dalies 1 ir 2 punktais, 17 straipsnio 11 dalimi.

Nuo 2019 m. sausio 1 d. įsigaliojo nauja Lietuvos Respublikos sporto įstatymo redakcija, kurios 8 straipsnyje nustatytos savivaldybių funkcijos. Savivaldybės taryba, atsižvelgdama į valstybinę sporto strategiją, sporto prioritetus, švietimo, mokslo ir sporto ministro patvirtintą strateginių sporto šakų sąrašą, vietos bendruomenės poreikius, nustato savivaldybės ilgalaikius sporto plėtros tikslus, savivaldybės biudžeto lėšomis finansuotinas sporto sritis, skatina viešą ir privačią partnerystę sporto srityje; nustato sporto srityje veikiančių juridinių asmenųveiklosfinansavimo iš savivaldybės biudžeto kriterijus ir tvarką; finansuoja ir kitaip prisideda prie savivaldybės teritorijoje veiklą vykdančiųsporto srityje veikiančių juridinių asmenų veiklos.

Lazdijų rajono savivaldybės sporto srityje veikiančių fizinių ir juridinių asmenų veiklos finansavimo iš savivaldybės biudžeto tvarkos aprašas nustato sporto srityje veikiančių fizinių ir juridinių asmenų veiklos finansavimo iš savivaldybės biudžeto kriterijus ir atsiskaitymo už panaudotas lėšas tvarką.

Finansavimas gali būti skiriamas Sporto veikloms, kurias vykdo VĮ Registrų centre registruoti juridiniai asmenys, kurių viena iš funkcijų yra puoselėti sportą (išskyrus biudžetines ir viešąsias įstaigas, kurių savininko teises įgyvendina valstybės arba savivaldybės institucija) ir Lazdijų rajono savivaldybės teritorijoje veikiantys ir sporto veiklą vykdantys fiziniai asmenys. Finansavimas skiriamas konkurso būdu.

**Sprendimo projekto tikslas** – patvirtinti Lazdijų rajono savivaldybės ilgalaikius sporto plėtros tikslus, biudžeto lėšomis finansuojamas sporto sritis ir sporto srityje veikiančių fizinių ir juridinių asmenų veiklos finansavimo iš savivaldybės biudžeto tvarkos aprašą, užtikrinant Lietuvos Respublikos sporto įstatymo 8 straipsnio 1 dalies 1 ir 2 punktus, 17 straipsnio 11 dalies nuostatas.

**Neigiamų pasekmių nenumatoma.**

**Parengtas sprendimo projektas neprieštarauja galiojantiems teisės aktams.**

**Dėl sprendimo projekto pastabų ir pasiūlymų negauta.**

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė